**VÁLLALKOZÁSI SZERZŐDÉS tervezet**

amely létrejött a

**Váci Városfejlesztő Kft.**

Székhely: 2600 Vác, Köztársaság út 34.

Cégjegyzékszám: 13-09-130719

Adószám: 14867361-2-13

Bankszámlaszáma: 11742094-20179386

Képviselője: Dr. Varga Borbála ügyvezető

Telefonszáma: 06-27/510-107

(a továbbiakban: **Megrendelő),** mint megrendelő,

másrészt a

**\_\_\_\_\_\_\_\_\_\_\_\_\_\_\_\_\_\_\_\_\_**

Székhely:

Cégjegyzékszám:

Adószám:

Bankszámlaszáma:

Képviselője:

Telefonszáma:

e-mail címe:

(a továbbiakban: **Vállalkozó),** mint vállalkozó

(Megrendelő és Vállalkozó a továbbiakban együtt: ***Felek***) között, alulírott helyen és időben az alábbi feltételekkel (a továbbiakban: ***Szerződés***):

1. **Előzmények**

Megrendelő versenyeztetési eljárást indított 2022. augusztus 19. napján „**Vác közigazgatási területén belül vízelvezető árkok tisztítása**” elnevezéssel. Az eljárás nyertese Vállalkozó lett, akivel Megrendelő az alábbi szerződést (továbbiakban: Szerződés) köti.

1. **Szerződés tárgya**
	1. Megrendelő a Szerződés aláírásával megrendeli, Vállalkozó pedig a Szerződés aláírásával elvállalja az Ajánlati dokumentációban és nyertes ajánlattevő ajánlatában (1. és 2. számú melléklet) meghatározott feladatok ellátását (továbbiakban: **Feladat**).
	2. Felek rögzítik, hogy a Vállalkozót a Feladat szerződésszerű teljesítése esetén, **a teljesítéssel érintett hónapban az ajánlatában foglalt árak és a teljesítés szerinti vállalkozói díj illeti meg** (a továbbiakban: **Vállalkozói díj**).
	3. A Keretszerződésben Megrendelő nem vállal ténylegesen egyedi szerződés megkötésére (megrendelés megtételére) vonatkozó kötelezettséget, továbbá az előbbieknek megfelelően nem vállalja, hogy a keretösszeget egészben vagy részben kimeríti.
	4. Felek rögzítik, hogy a Vállalkozói díj magában foglalja a Feladat ellátásával kapcsolatosan felmerülő összes költséget, díjat.
	5. Felek rögzítik, hogy a Szerződés teljesítése helyének felek a Megrendelő székhelyét tekintik.
2. **Fizetési mód**
3. Felek rögzítik, hogy a Vállalkozó a Szerződés teljesítése után az általa kiállított teljesítésigazolás (a továbbiakban: **Teljesítésigazolás**) alapján jogosult a számla benyújtására.
4. Felek rögzítik, hogy a Vállalkozó szerződésszerű teljesítéséről a Szerződés teljesítését **(összesítő átadása) követően haladéktalanul, de legkésőbb 5 napon belül köteles** Megrendelő részére kiállítani és megküldeni a teljesítés igazolást. Felek rögzítik, hogy a szerződésszerű teljesítést igazoló dokumentumként a Megrendelő feljogosított képviselője által aláírt teljesítésigazolás fogadható el.
5. Amennyiben a Megrendelő a teljesítésigazolás aláírásával késedelembe esik Vállalkozó akkor is jogosult a számlát kiállítani, ha a Szerződés teljesítését követő 8 napon belül Megrendelő, a teljesítéssel szemben kifogással nem él tekintettel arra, hogy ebben az esetben a Felek a Szerződést, szerződésszerűen telkesítettnek tekintik.
6. Felek rögzítik, hogy a szerződésszerű teljesítés igazolására **Szabó Kornél útkarbantartási részlegvezető** jogosult.
7. Számlázás: Vállalkozó havonta jogosult számlát kiállítani a tárgyhónapban elvégzett munkáiról. A Vállalkozó a tárgyhót követő hónap 8-ig kell, hogy a számlát kiállítsa. Felek rögzítik, hogy a Vállalkozói díjat a Megrendelő a Vállalkozó szerződésszerű teljesítését követően a Vállalkozó által, a teljesítésigazolás birtokában és alapján kiállított számlán feltüntetett **45 napos** fizetési határidőn belül köteles megfizetni akként, hogy a Vállalkozói díj összegét egyösszegben, magyar forintban átutalja a Vállalkozó fent megjelölt számlájára.
8. Felek rögzítik, hogy a Vállalkozó a számlán vevőként a következő megnevezést köteles használni: **Váci Városfejlesztő Kft., székhely: 2600 Vác, Köztársaság út 34., adószám: 14867361-2-13.**  A számla postai úton és/vagy elektronikusan is elküldhető a megrendelő címére: 2600 Vác, Köztársaság út 34. vagy info@vacholding.hu.
9. Felek rögzítik, hogy a kiállításra kerülő számla mellékletét képezi:
* mindkét fél részéről aláírt, részletes teljesítés igazolás
* megrendelő lap/email
1. A számla kötelező tartalmi eleme a Szerződés iktatószáma. Vállalkozó tudomásul veszi, hogy amennyiben a számla nem tartalmazza a szerződés iktatószámát, abban az esetben Megrendelő nem köteles kiegyenlíteni a számát.
2. **Felek jogai és kötelességei**
3. Vállalkozó a munkát a Megrendelő képviselőjének utasításai szerint, a megrendelői érdekeknek megfelelően köteles ellátni.
4. Vállalkozó köteles Megrendelőt vagy annak képviselőjét a tevékenységéről felszólításra bármikor tájékoztatni. Vállalkozó haladéktalanul köteles tájékoztatni Megrendelőt minden rendellenességről, mely veszélyezteti a feladatok végrehajtását.
5. Megrendelőnél érvényben lévő munkavédelmi, biztonsági, valamint tűz- és vagyonvédelmi előírásokat a Vállalkozó minden körülmények között betartja.
6. Vállalkozó felelősséget vállal a tevékenységi körében bekövetkezett vagyoni és személyi károkért, de rajta kívül álló okok miatt történt károkért felelősséget nem vállal.
7. Megrendelő minden olyan információt átad Vállalkozónak, amely a munkavégzéshez szükséges. Állandó kapcsolatot biztosít a munkavégzés folyamán felmerült problémák megoldására.
8. Megrendelő rendszeresen ellenőrzi képviselője útján a Vállalkozó által végzett tevékenységet. A vizsgálat alapján felfedezett hiányokat, hibákat hibajegyzékben rögzítik. Vállalkozó köteles saját költségére a hibákat és hiányosságokat kijavítani, illetve megszüntetni. Ha a Vállalkozó a javítást írásbeli felszólítás ellenére sem végzi el, úgy azt a Megrendelő harmadik féllel végezteti el és ennek költségét a Vállalkozó számlájának összegéből levonja.
9. Vállalkozó Megrendelő utasítása szerint köteles eljárni. Az utasítási jog nem terjed ki a tevékenység megszervezésére, illetőleg nem teheti a teljesítést terhesebbé.
10. Ha Megrendelő célszerűtlen vagy szakszerűtlen utasítást ad, erre a Vállalkozó köteles őt figyelmeztetni. Ha azonban Megrendelő a figyelmeztetés ellenére utasítását fenntartja, Vállalkozó a Szerződéstől elállhat, vagy a feladatot Megrendelő utasításai szerint, a Megrendelő kockázatára elláthatja.
11. Amennyiben Vállalkozónak a Szerződésben nem szereplő, de a teljesítéshez szükséges egyéb információra van szüksége, köteles az információ igényéről Megrendelőt haladéktalanul értesíteni. Megrendelő vállalja, hogy Vállalkozó által észszerűen kért, a szerződésszerű teljesítéshez szükséges minden információt késedelem nélkül Vállalkozó rendelkezésére bocsátja.
12. Vállalkozó köteles Megrendelőt haladéktalanul értesíteni minden olyan körülményről, mely a vállalkozás eredményességét, vagy kellő időre való elvégzését veszélyezteti, vagy gátolja. Az értesítés elmaradása vagy késedelmes közlés esetén annak következményeit a Vállalkozó viseli.
13. Vállalkozó jogosult teljesítési segédeket és alvállalkozókat alkalmazni. Vállalkozó az igénybe vett teljesítési segédek és az alvállalkozók munkájáért úgy felel, mintha azt maga végezte volna.
14. Amennyiben bármelyik fél megszegi a tájékoztatási és együttműködési kötelezettségét, köteles a másik Fél ebből származó kárát a szerződésszegéssel okozott károkért való felelősség általános szabályai szerint megtéríteni.
15. Vállalkozó kijelenti, hogy a jelen szerződés időbeli hatálya alatt olyan képzett és tapasztalt személyi állománnyal és tárgyi feltételekkel, felszereléssel és eszközökkel rendelkezik, amely biztosítja szerződéses kötelezettségeink folyamatos és megfelelő minőségi teljesítését.
16. **Határidők és kapcsolattartás**
17. Felek rögzítik, hogy a Vállalkozó a szerződés teljesítésére a Szerződés hatálybalépésétől köteles akként
18. A Vállalkozó oldaláról kapcsolattartó személyek:
* **tel**:
* **e-mail**:

A Megrendelő oldaláról kapcsolattartó személyek:

* **név: Szabó Kornél**
* **tel**: 0630/951-5889
* **e-mail**: szabo.kornel@vacholding.hu
1. Felek megállapodnak, hogy a közöttük lévő kapcsolattartás szóban és írásban történhet, azonban a szóban megtett nyilatkozatok érvényességének feltétele, hogy a nyilatkozattevő nyilatkozatát a másik félhez haladéktalanul írásban is eljuttassa (legalább elektronikus levél útján). Felek rögzítik, hogy a szerződés teljesítésével kapcsolatban a jogviszony megváltoztatására (szerződésmódosítás, megszüntetés esetei) vonatkozó nyilatkozatok kivételével az elektronikus levelezést is írásbeli közlésnek fogadják el.
2. Felek megállapodnak abban, hogy minden, a Szerződés szerződésszerű teljesítése szempontjából lényeges kérdésről haladéktalanul tájékoztatják egymást, illetve a Szerződés teljesítése során egymással szorosan együttműködnek.
3. **Szerződés hatálya és szerződésszegés**
4. Felek rögzítik, hogy **a Szerződés az aláírás napjával jön létre és lép hatályba.**
5. Felek jelen szerződés vonatkozásában nettó 10.000.000 Ft, azaz tízmillió forint keretösszeget állapítanak meg. Felek a jelen szerződést a keretösszeg kimerüléséig, de legfeljebb a hatálybalépéstől számított **3 hónap határozott időtartamra kötik**. Jelen szerződés megszűnik a határozott időtartam lejártával. A szerződés határozott idő lejárata előtt is megszűnik akkor, ha a keretösszeg kimerül. Megrendelő nem vállal kötelezettséget a teljes keretösszeg kimerítésére. Ezen okból Vállalkozó semminemű igényt nem érvényesíthet Megrendelővel szemben.
6. Felek rögzítik, hogy a Szerződést annak teljesítését megelőzően közös megegyezéssel megszüntethetik, amely esetben az elvégzett munka ellenértéke és költségei fejében Vállalkozót a vállalkozói díj arányos része illeti meg.
7. A Vállalkozó érdekkörén kívül bekövetkezett elháríthatatlan külső ok (természeti katasztrófa, blokád, háború, időjárás) esetén a kártérítési illetve kötbérfizetési kötelezettsége nem áll fenn. Ilyen esetben a Vállalkozó haladéktalanul köteles a Megrendelőt írásban értesíteni.
8. Felek kijelentik, hogy a Szerződés teljesítése során egymással együttműködnek és minden a Szerződés teljesítése szempontjából lényeges körülményről haladéktalanul tájékoztatják egymást.
9. Felek rögzítik, hogy súlyos szerződésszegésének tekintik azt az esetet, amennyiben a ***Megrendelő*** a Vállalkozói díj összegét szerződésszerű teljesítés esetén, határidőben nem fizeti meg; továbbá azt a nem várt esetet, ha ***Vállalkozó*** a Feladatot nem, vagy nem szerződésszerűen teljesíti a Szerződésben rögzített határidőben. Felek rögzítik, hogy az egyik fél súlyos szerződésszegése esetén a másik fél a szerződésszegő félhez címzett egyoldalú jognyilatkozatával a Szerződést azonnali hatállyal jogosult megszüntetni.
10. Felek rögzítik, hogy amennyiben Megrendelő a Vételár megfizetésével késedelembe esik, úgy Vállalkozó jogosult a Megrendelőtől a lejárt esedékes összeg után a késedelembe esés napjától a kifizetés napjáig járó és a Ptk. 6:155. § (1) bekezdése alapján számított mértékű késedelmi kamatot követelni, illetve köteles az Megrendelő Vállalkozó részére megfizetni.
11. Felek rögzítik, hogy a Vállalkozónak felróható, nem vagy nem szerződés szerinti teljesítés esetén a Megrendelő által érvényesíthető késedelmi, hibás teljesítési, illetve meghiúsulási kötbér alapja a szerződés nettó értéke. A kötbér mértéke késedelmes vagy hibás teljesítés esetén minden eltelt nap után a késedelembe esés napjától a szerződésszerű teljesítés napjáig számítva napi 0,5 % de maximum a nettó Vállalkozói díj 20 %-a; a teljesítés meghiúsulása esetén a nettó vállalkozói díj 25 %-a,
12. A Megrendelő az esetleges kötbér igényét írásbeli felszólítás útján érvényesíti, melynek a Vállalkozó köteles 8 naptári napon belül maradéktalanul eleget tenni. Amennyiben a Vállalkozó a fenti irat kézhezvételét követő 3 napon belül magát érdemi indokolással és azt alátámasztó bizonyítékokkal nem menti ki, akkor a kötbér elismertnek tekintendő. Vállalkozót teljes kárfelelősség terheli az általa végzett tevékenység szakmai szabályoktól, jogszabályoktól, jelen szerződéstől eltérő végzése esetén valamennyi keletkezett kárért.
13. Felek megállapodnak abban, hogy Megrendelő jogosult az esedékessé vált, elismert kötbért a még ki nem egyenlített számla ellenértékből levonni, vagy értesítő levél útján érvényesíteni; valamint amennyiben Megrendelőnek a kötbér mértékét meghaladó kára keletkezik, azt jogosult Vállalkozó felé tovább hárítani. Vállalkozó köteles megtéríteni az általa szerződésszegéssel vagy szerződésen kívül okozott és a Megrendelő partnerei és ügyfelei által jogosultan Megrendelőre hárított kártérítést.
14. A kötbérigény nem érvényesítése, vagy nem határidőben történő érvényesítése nem jelent joglemondást Megrendelő részéről.
15. A meghiúsulási kötbér érvényesítése a teljesítés követelését kizárja. A késedelemi kötbér megfizetése nem mentesít a teljesítési kötelezettség alól. A Felek rögzítik, hogy meghiúsulási kötbér érvényesítése kizárja a késedelmi kötbér érvényesítését.
16. **Egyéb rendelkezések**
17. Vállalkozó kijelenti, hogy a Szerződés tárgyát képező Feladat ellátására jogosult és a szükséges engedélyekkel, szakértelemmel, jogszabályban előírt személyi és tárgyi feltételekkel rendelkezik.
18. Felek rögzítik, hogy Vállalkozó csak a Megrendelő írásbeli engedélye birtokában vehet igénybe alvállalkozót.
19. Felek rögzítik, hogy a Szerződés módosítása csak írásban érvényes.
20. Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény és a vonatkozó magyar jogszabályok rendelkezései az irányadóak.
21. Felek jelen szerződésből eredő esetleges jogvitáikat elsősorban tárgyalásos úton kötelesek rendezni. Szerződő felek rögzítik, hogy a szerződéses jogviszonyukból keletkező vitájuk rendezése érdekében mediátori közreműködést nem vesznek igénybe, illetve jogvitájukat eseti vagy állandó választottbíróság elé nem terjesztik.
22. Felek a polgári perrendtartásról szóló 2016. évi CXXX. tv. 27. §-a alapján megállapodnak abban, hogy a szerződésből eredő jogviták elbírálása kapcsán alávetik magukat – hatáskörtől függően – a Váci Járásbíróság vagy a Budapest Környéki Törvényszék kizárólagos illetékességének. Jelen bírósági kikötés hatálya kiterjed a Felek jogutódaira is.
23. Vállalkozó a jelen szerződés aláírásával nyilatkozik, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja szerinti **átlátható szervezetnek minősül**. Tudomásul veszi, hogy ezen nyilatkozat tartalmában beálló változás esetén haladéktalanul köteles a Megrendelőt tájékoztatni. Tudomásul veszi továbbá, hogy az államháztartásról szóló törvény végrehajtásáról szóló 368/2011. (XII.31.) Kormányrendelet 50. § (1a) bekezdése alapján a valótlan tartalmú nyilatkozat alapján kötött visszterhes szerződést a Megrendelő felmondja, vagy ha a szerződés teljesítésére még nem került sor, a szerződéstől eláll.
24. Felek rögzítik, illetve a Szerződés aláírásával kijelentik, miszerint tudomással bírnak arról, hogy a Szerződés tartalma közérdekű adatnak, illetve közérdekből nyilvános adatnak minősül a 2011. évi CXII. törvény [Info tv.] 3. § 5. és 6. pontja alapján, amire tekintettel az harmadik személy által megismerhető.
25. Felek rögzítik, hogy a Szerződés lent felsorolt mellékletei a Szerződés elválaszthatatlan részét képezik.
26. Felek rögzítik, hogy a Szerződést közös elolvasást és értelmezést követően, mint akaratukkal mindenben megegyezőt, jóváhagyólag írják alá 4 (négy) eredeti példányban, amelyből 3 példány a Megrendelőt, 1 példány a Vállalkozót illet meg.
27. Jelen szerződés a Kbt. szakaszai értelmében mentes a közbeszerzési eljárás lefolytatása alól.

|  |  |
| --- | --- |
| **Váci Városfejlesztő Kft.** | **Nyertes ajánlattevő neve** |
| Aláírás:Képviseli:dr. Varga BorbálaügyvezetőP.H. | Aláírás:Képviseli:ügyvezetőP.H. |
| *Megrendelő* | *Vállalkozó* |
| Vác, 2022. július hó \_\_. napján | Vác, 2022. július hó \_\_. napján |

Mellékletek:

* + 1. számú melléklet: Pályázati dokumentáció;
		2. Nyertes ajánlattevő ajánlata

|  |
| --- |
| **Pénzügyi ellenjegyzés** |
| Aláírás:Szabó KatalinVáci Városfejlesztő KftP.H. |
| Vác, 2022. július hó \_\_. napján |